b"\n_START_ARTICLE_\nGott der Herr ist Sonn und Schild, BWV 79\n_START_SECTION_\nOrigen i context\n_START_PARAGRAPH_\nD'autor desconegut empra textos de proced\xc3\xa8ncia diversa, en el cor inicial el versicle 12 del salm 84, la primera estrofa de l'himne Nun danket alle Gott de Martin Rinckart (1636) per al n\xc3\xbamero 3, i l'\xc3\xbaltima estrofa de Nun lasst uns Gott, dem Herren de Ludwig Helmbold (1575) en el coral final. Les lectures del dia, l'Ep\xc3\xadstola Segona carta als Tessalonicencs (2, 3-8) i l'evangeli (Joan 14, 6-8), no tenen pr\xc3\xa0cticament cap relaci\xc3\xb3 amb el text, que m\xc3\xa9s aviat t\xc3\xa9 un aire de festa i triomfalista d'una fe que celebra una vict\xc3\xb2ria, tal com es reflecteix en l'\xc3\xbas de trompetes i timbals. La cantata fou interpretada m\xc3\xa9s endavant, entre els anys 1728 i 1731, moment en qu\xc3\xa8 s'introdu\xc3\xafren les dues flautes i es substitu\xc3\xad l'obo\xc3\xa8 per la flauta. Algunes parts foren utilitzades m\xc3\xa9s tard per Bach en altres obres, el segon n\xc3\xbamero en el Quoniam de la Missa en la major (BWV 234) i parts del primer i cinqu\xc3\xa8 n\xc3\xbameros es parodiaren en el Gloria i Domine Deus, respectivament, de la Missa en sol major (BWV 236). Per a aquesta festivitat es conserva una altra cantata, la BWV 80; la BWV 76 s'interpret\xc3\xa0 ocasionalment aquest dia."